
	Argumentai: Siekiant aiškiai nustatyti, kad stacionariosiose viešojo maitinimo vietose, turinčiose licencijas verstis mažmenine prekyba alkoholiniais gėrimais, aptarnaujant pirkėjus lauko sąlygomis nėra reikalinga papildoma licencija, siūloma aiškiai reglamentuoti, kad tais atvejais, kai stacionariajai viešojo maitinimo vietai, kuriai yra išduota licencija verstis mažmenine prekyba alkoholiniais gėrimais, priklausanti alkoholinių gėrimų išdavimo klientams ar padavėjams vieta yra įrengta lauke ne didesniu kaip 40 metrų atstumu nuo šios stacionariosios viešojo maitinimo vietos, papildoma licencija verstis mažmenine prekyba alkoholiniais gėrimais nėra reikalinga. Taip pat siūloma suteikti papildomas teises savivaldybių taryboms.

Pasiūlymas: Pakeisti Įstatymo projekto 2 straipsnį ir jį išdėstyti taip:
[bookmark: part_66b5e0abf23440b6951bf56d4313e9ed]„2 straipsnis. 16 straipsnio pakeitimas
1. Pakeisti 16 straipsnio 3 dalį ir ją išdėstyti taip:
,,3. Mažmenine prekyba alkoholiniais gėrimais leidžiama verstis tik turint licenciją verstis mažmenine prekyba alkoholiniais gėrimais. Licencijas ir jų dublikatus išduoda, papildo, rekvizitus patikslina atitinkamos savivaldybės vykdomoji institucija. Licencijos verstis sezonine mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurio tūrinė etilo alkoholio koncentracija neviršija 7,5 procento, ir alkoholiniais gėrimais, kurių tūrinė etilo alkoholio koncentracija neviršija 22 procentų, kurortuose ir kitose savivaldybių tarybų nustatytose poilsio bei turizmo teritorijose išduodamos įmonėms, Europos juridiniams asmenims ir jų filialams savivaldybių tarybų nustatyto kurortinio, poilsio bei turizmo sezono laikotarpiui. Vienkartinės licencijos verstis mažmenine prekyba natūralios fermentacijos alkoholiniais gėrimais, kurių tūrinė etilo alkoholio koncentracija neviršija 13 procentų, parodose, natūralios fermentacijos alkoholiniais gėrimais, kurių tūrinė etilo alkoholio koncentracija neviršija 7,5 procento, mugėse ir masiniuose renginiuose, į kuriuos patekimas yra mokamas ir ribojamas, mugių ir masinių renginių, į kuriuos patekimas yra nemokamas ir nėra ribojamas, zonose, į kurias patekimas yra ribojamas ir kuriose mugės ar renginio organizatorius užtikrina, kad į šias zonas nepatektų asmenys, jaunesni kaip 20 metų, taip pat verstis mažmenine prekyba visais alkoholiniais gėrimais parodose ir mugėse, vykstančiose stacionariuose pastatuose, išduodamos teisę verstis mažmenine prekyba atitinkamų grupių alkoholiniais gėrimais turinčioms įmonėms, Europos juridiniams asmenims ir jų filialams ne ilgesniam kaip renginio trukmės laikui. Kitos licencijos verstis mažmenine prekyba alkoholiniais gėrimais išduodamos įmonėms, Europos juridiniams asmenims ir jų filialams neterminuotam laikui. Įmonėms, Europos juridiniams asmenims ir jų filialams, prekiaujantiems alkoholiniais gėrimais stacionariosiose viešojo maitinimo vietose, jų turima neterminuota mažmeninės prekybos alkoholiniais gėrimais licencija suteikia teisę aptarnauti pirkėjus lauko sąlygomis ne didesniu kaip 40 metrų atstumu nuo stacionariosios viešojo maitinimo vietos įrengtose aptarnavimo vietose (zonose), išskyrus atvejus, kai savivaldybės taryba nustato mažesnį atstumą arba uždraudžia prekybą alkoholiniais gėrimais lauko sąlygomis.
2. Pakeisti 16 straipsnio 3 dalį ir ją išdėstyti taip:
„3. Mažmenine prekyba alkoholiniais gėrimais leidžiama verstis tik turint licenciją verstis mažmenine prekyba alkoholiniais gėrimais. Licencijas ir jų dublikatus išduoda, papildo, rekvizitus patikslina atitinkamos savivaldybės vykdomoji institucija. Vienkartinės licencijos verstis mažmenine prekyba natūralios fermentacijos alkoholiniais gėrimais, kurių tūrinė etilo alkoholio koncentracija neviršija 13 procentų, parodose, natūralios fermentacijos alkoholiniais gėrimais, kurių tūrinė etilo alkoholio koncentracija neviršija 7,5 procento, mugėse ir masiniuose renginiuose, į kuriuos patekimas yra mokamas ir ribojamas, mugių ir masinių renginių, į kuriuos patekimas yra nemokamas ir nėra ribojamas, zonose, į kurias patekimas yra ribojamas ir kuriose mugės ar renginio organizatorius užtikrina, kad į šias zonas nepatektų asmenys, jaunesni kaip 20 metų, taip pat verstis mažmenine prekyba visais alkoholiniais gėrimais parodose ir mugėse, vykstančiose stacionariuose pastatuose, išduodamos teisę verstis mažmenine prekyba atitinkamų grupių alkoholiniais gėrimais turinčioms įmonėms, Europos juridiniams asmenims ir jų filialams ne ilgesniam kaip renginio trukmės laikui. Kitos licencijos verstis mažmenine prekyba alkoholiniais gėrimais išduodamos įmonėms, Europos juridiniams asmenims ir jų filialams neterminuotam laikui. Įmonėms, Europos juridiniams asmenims ir jų filialams, prekiaujantiems alkoholiniais gėrimais stacionariosiose viešojo maitinimo vietose, jų turima neterminuota mažmeninės prekybos alkoholiniais gėrimais licencija suteikia teisę aptarnauti pirkėjus lauko sąlygomis ne didesniu kaip 40 metrų atstumu nuo stacionariosios viešojo maitinimo vietos įrengtose aptarnavimo vietose (zonose), išskyrus atvejus, kai savivaldybės taryba nustato mažesnį atstumą arba uždraudžia prekybą alkoholiniais gėrimais lauko sąlygomis.“

	Argumentai: Siekiant mažinti alkoholinių gėrimų prieinamumą, taip pat siekiant išvengti alkoholio vartojimo nulemtų nelaimingų atsitikimų prie vandens telkinių, siūloma nustatyti, kad Lietuvos Respublikoje draudžiama prekiauti alkoholiniais gėrimais paplūdimiuose.

Pasiūlymas: Papildyti Įstatymo projekto 5 straipsnį nauja 9 dalimi (atitinkamai pernumeruojant po šios dalies einančias kitas 5 straipsnio dalis), kuria keičiamo įstatymo 18 straipsnio 3 dalis būtų papildoma nauju 16 punktu:
„9. Papildyti 18 straipsnio 3 dalį 16 punktu:
,,16) paplūdimiuose.“

	Argumentai: Siekiant suteikti ūkio subjektams protingą terminą pasiruošti šio įstatymo įgyvendinimui, siūloma nustatyti, kad šio įstatymo 5 straipsnio 9 dalis, nustatanti draudimą prekiauti alkoholiniais gėrimais paplūdimiuose, įsigalioja nuo 2020 m. sausio 1 d.

Pasiūlymas: Pakeisti Įstatymo projekto 10 straipsnio 1, 2 dalis, nustatant, kad šio įstatymo 5 straipsnio 9 dalis ir atitinkamai pernumeruota 5 straipsnio 10 dalis, įsigalioja nuo 2020 m. sausio 1 d.:
„1.   Šis įstatymas, išskyrus šio įstatymo 1 straipsnį, 2 straipsnio 2 dalį, 3 straipsnį, 5 straipsnio 2, 9 ir 10 11 dalis ir šio straipsnio 4 dalį, įsigalioja 2018 m. sausio 1 d.
2. Šio įstatymo 1 straipsnis, 2 straipsnio 2 dalis, 3 straipsnis ir 5 straipsnio 2, 9 ir 10 11 dalys įsigalioja 2020 m. sausio 1 d.“

